
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/  340  / 13.09.2004

R  A  P  O  R  T

asupra proiectului de Lege privind aprobarea Ordonanţei Guvernului nr.50/2004 pentru reglementarea unor măsuri cu privire la finalizarea privatizării unor societăţi comerciale aflate în dificultate (PLx 480/2004).

  În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei Guvernului nr.50/2004 pentru reglementarea unor măsuri cu privire la finalizarea privatizării unor societăţi comerciale aflate în dificultate, trimis cu adresa nr. PLx 480/2004.
   Proiectul de lege a fost adoptat de Senat în şedinţa din  30 august 2004.

     La întocmirea prezentului raport, Comisia a avut în vedere:

                       - Avizul nr.1193/16.07.2004 al Consiliului Legislativ;

                       - Avizul nr. 480/08.09.2004 al Comisiei juridice, de disciplină şi imunităţi;

                       - Avizul nr. 453/08.09.2004 al Comisiei pentru buget, finanţe şi bănci.

            Acest proiect de lege prevede măsurile necesare pentru finalizarea procesului de privatizare a societăţii comerciale menţionate şi urmăreşte  consolidarea contractelor de vânzare-cumpărare de acţiuni. 

În acest sens, proiectul de lege se referă în mod expres la cazurile speciale ale ale S.C "COST" - S.A. Târgovişte, S.C "SIDERURGICA" - S.A. Hunedoara şi C.S.R. - S.A. Reşiţa.

Pentru aceste societăţi comerciale, proiectul de lege aflat în dezbatere reglementează acordarea unor înlesniri la plata unor obligaţii bugetare, împreună cu dobânzile şi penalităţile de întârziere acumulate pentru neplata la termen a acestora, stabilindu-se data până la care acestea se calculează.

           În raport de obiectul şi conţinutul său, proiectul de Lege face parte din categoria legilor ordinare.

       Camera Deputaţilor este Cameră decizională.

           Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  9 septembrie 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea                              Autorităţii pentru Valorificarea Activelor Statului (AVAS) doamna  vicepreşedinte Roxana Bichel şi din partea Ministerului Finanţelor Publice: doamnele Lucica Diaconescu, Silvia Pătrăşcoiu - şef serviciu şi Gabi Visalom - expert.       

           La lucrări, au fost prezenţi 29 deputaţi din totalul de 30 membri ai Comisiei.

              În urma dezbaterii, Comisia  a hotărât, cu 26 de  voturi pentru, două voturi împotrivă şi o abţinere, ca acest proiect să fie supus spre dezbatere şi adoptare plenului Camerei Deputaţilor, în forma adoptată de Senat în şedinţa din  9 septembrie  2004.

             PREŞEDINTE,

         Dan Radu RUŞANU

                                                          SECRETAR,

                                                           Iuliu VIDA

         Expert parlamentar,

                                                                                                                         Olga Tutoveanu

C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă transmitem, alăturat, RAPORTUL asupra  proiectului de Lege privind aprobarea Ordonanţei Guvernului nr.50/2004 pentru reglementarea unor măsuri cu privire la finalizarea privatizării unor societăţi comerciale aflate în dificultate, trimis cu adresa nr. PLx 480/2004. 

PREŞEDINTE,

                                       Dan Radu RUŞANU

